
NÁVRH

UZNESENIE VLÁDY SLOVENSKEJ REPUBLIKY

č. 

z 
k Správe o priebehu a následkoch povodní na území Slovenskej republiky v období od júla do konca decembra 2021
	Číslo materiálu:
	

	Predkladateľ:
	minister životného prostredia a predseda Ústrednej povodňovej komisie a minister vnútra a podpredseda Ústrednej povodňovej komisie


Vláda

A.
schvaľuje

A.1.
Správu o priebehu a následkoch povodní na území Slovenskej republiky v období od júla do konca decembra 2021, 
B.
súhlasí
B.1.
s uvoľnením 4 911 585,25 eur z kapitoly Všeobecná pokladničná správa a ich použitím na

a) úhradu výdavkov vynaložených na vykonávanie povodňových zabezpečovacích prác v sume 3 335 191,15 eur,
b) úhradu výdavkov vynaložených na vykonávanie povodňových záchranných prác v sume 1 563 005,54 eur,
c) vyplatenie peňažných náhrad za splnenú osobnú pomoc a za poskytnutie vecného prostriedku počas povodňovej situácie v sume 13 388,56 eur.
C.
ukladá

podpredsedovi vlády a ministrovi financií

C.1.
uvoľniť z kapitoly Všeobecná pokladničná správa do piatich pracovných dní odo dňa doručenia žiadosti o rozpočtové opatrenie dotknutých kapitol finančné prostriedky v sume 4 911 585,25  eur, z toho pre 

1) Ministerstvo vnútra Slovenskej republiky 2 662 106,74 eur, z toho

a) 2 648 015,63 eur okresným úradom v sídlach krajov a z nich

1. 2 085 727,47 eur Okresnému úradu Prešov, z toho 3 038,00 eur na úhradu výdavkov vynaložených na vykonávanie povodňových zabezpečovacích prác, 1 020 776,26 eur na úhradu výdavkov vynaložených na vykonávanie povodňových záchranných prác a  1 061 913,21 eur pre Prešovský samosprávny kraj na úhradu výdavkov vynaložených na vykonávanie povodňových zabezpečovacích prác pri ochrane dopravnej infraštruktúry,
2. 122 083,92 eur Okresnému úradu Banská Bystrica, z toho 7 383,16 eur na úhradu výdavkov vynaložených na vykonávanie povodňových zabezpečovacích prác, 102 942,20 eur na úhradu výdavkov vynaložených na vykonávanie povodňových záchranných prác a 11 758,56 eur na vyplatenie peňažných náhrad za splnenú osobnú pomoc a za poskytnutie vecného prostriedku počas povodňovej situácie,
3. 206 683,47 eur Okresnému úradu Trenčín, z toho 205 053,47 eur na úhradu výdavkov vynaložených na vykonávanie povodňových záchranných prác a 1 630,00 eur na vyplatenie peňažných náhrad za  poskytnutie vecného prostriedku počas povodňovej situácie,
4. 39 749,10 eur Okresnému úradu Trnava na úhradu výdavkov vynaložených na vykonávanie povodňových záchranných prác,

5. 149 117,44 eur Okresnému úradu Žilina, z toho 130 580,24 eur na úhradu výdavkov vynaložených na vykonávanie povodňových záchranných prác a 18 537,20 eur pre Žilinský samosprávny kraj na úhradu výdavkov vynaložených  na  vykonávanie povodňových zabezpečovacích prác pri ochrane dopravnej infraštruktúry,
6. 44 654,23 eur Okresnému úradu Košice na úhradu výdavkov vynaložených na vykonávanie povodňových záchranných prác.
b) 14 091,11 eur na úhradu výdavkov vynaložených na vykonávanie povodňových záchranných prác Hasičským a záchranným zborom Slovenskej republiky.
2) Ministerstvo životného prostredia Slovenskej republiky 1 771 552,86 eur, z toho

a) 1 762 155,04 eur na úhradu výdavkov vynaložených na vykonávanie povodňových zabezpečovacích prác SLOVENSKÝM VODOHOSPODÁRSKYM  PODNIKOM, štátnym podnikom,
b) 6 401,76 eur na úhradu výdavkov vynaložených na plnenie úloh predpovednej povodňovej služby Slovenským hydrometeorologickým ústavom,
c) 2 996,06 eur na úhradu výdavkov vynaložených na vykonávanie povodňových zabezpečovacích prác organizáciou Štátne lesy Tatranského národného parku, Tatranská Lomnica.
3) Ministerstvo pôdohospodárstva a rozvoja vidieka Slovenskej republiky 472 766,72 eur na úhradu výdavkov vynaložených na vykonávanie povodňových zabezpečovacích prác podnikom LESY Slovenskej republiky, štátny podnik
4) Ministerstvo obrany Slovenskej republiky 1 302,80 eur na úhradu výdavkov vynaložených na vykonávanie povodňových záchranných prác Ozbrojenými silami Slovenskej republiky
5) Ministerstvo zdravotníctva Slovenskej republiky 3 856,13 eur na úhradu výdavkov vynaložených na vykonávanie povodňových záchranných prác Regionálnym úradom verejného zdravotníctva v Prešove.

C.2.
zabezpečiť presun prostriedkov uvedených v bode C.1. tohto uznesenia dotknutým subjektom do 10 pracovných dní po obdržaní finančných prostriedkov
D.
zrušuje

D.1.
časť úlohy v bode C.1. bod 1 písm. ae) uznesenia vlády Slovenskej republiky    č. 656 zo 16. novembra 2021 k Správe o priebehu a následkoch povodní na území Slovenskej republiky v období od januára do konca júna 2021 pre Ministerstvo vnútra Slovenskej republiky
Vykonajú:
podpredseda vlády a minister financií

minister životného prostredia

minister vnútra 
minister pôdohospodárstva a rozvoja vidieka
minister obrany

minister zdravotníctva

